لپروبليمات د لفلسفة (كتاب)
{{معلومات كتاب}}
'''لپروبليمات د لفلسفة''' هوّا كتاب ديال [[لفلسفة|لفيلسوف]] ؤ [[لماط]]يماتيسيان لبريطاني [[بيرطراند راسل]]، ألّفو ف 1912، لي حاول فيه يعرض [[پروبليم (ماط)|پروبليمات]] أساسية لي مطروحة ف لفلسفة، لي كاتعلّق ب نّضرية د لمعرفة ؤ [[لإيپيستيمولوجيا]].<ref name="univox"/> لكتاب كيجبد بزاف د لحلول لفلسافية لي قتارحو فلاسفة ؤ عولاما بحال [[أفلاطون]]، [[أرسطو]]، [[إمانويل كانط|إيمانويل كانط]]، [[روني ديكارط]]، [[ديڤيد هيوم]]، ؤ غيرهوم ؤ كيناقشهوم. ؤ هوّا مقسّم ل 15 مقالة مرتابطة بيناتها بشكل تسلسلي.<ref name="jtsor">{{Cite journal
|url=https://www.jstor.org/stable/pdf/2012517
|language=en
|title=ريڤيو د "پروبليمات لفلسفة" ديال بيرطراند راسل
|author=دجون بيكيت تورنر
|publisher=The Journal of Philosophy, Psychology and Scientific Methods
|year=1913
}}</ref>

== لمواضيع د لكتاب ==
من بين لمسايل لي كيطرح لكتاب كاين:<ref name="univox">{{Cite web
|url=https://www.univ.ox.ac.uk/book/the-problems-of-philosophy/
|language=en
|title=ريڤيو ديال مارطا
|archive-url=https://web.archive.org/web/20230604071055/https://www.univ.ox.ac.uk/book/the-problems-of-philosophy/
|archive-date=2023-06-04
|accessdate=2022-01-09
|url-status=live
}}</ref>
* كيفاش كانعرفو شنو لي حقيقي ؤ لي ماشي حقيقي، ؤ كيفاش نتبتو بلي لعالم لخرجاني موجود ؤ ماشي غير ف لخيال ديالنا؟ واش نقدرو نتيقو بلي أي حاجة كانعيشوها كاتوقع بصّح؟ هاد لمسوالات كيطرحوهوم بعض نّاس غير ب ضّحك، ولاكين راسل كيعطي تحليل لي كيبين بلي هاد لپروبليم ماشي غير حالة فتيراضية، ؤ بلي نقدرو نستعملوه باش نفهمو تّجربة ديالنا د لعالم بشكل أعمق.
* تّصنيف ديال نواع لمعرفة:
** لمعرفة ب لقرب: هيّا لمعرفة د لحوايج ب [[لحواس لخمسة]] ([[شوفان|شّوفان]]، [[سماع|سّماع]]، [[قيسان|لقيسان]]، [[دوقان|دّوقان]]، ؤ [[شمان|شّمان]]).
** لمعرفة ب لوصف: هيّا لمعرفة د لحوايج لي ماعندناش ليها أكصي نيشان، بحال ستونات لي ماشي حدانا ؤ ماعمّرنا خبرناها، ؤ ناس لي ماعمّرنا نتلاقاو بيهوم (بحال شّخصيات تّاريخية)، ؤ لي كانعرفوها غير ب لوصف لمهضور ؤلا لمكتوب لي وصلنا عليها.
** لمعرفة ب لعقل: هيّا لمعرفة ديال [[حقيقة|حقايق]] لي كانوصلو ليها ب ل[[عقل]] ؤ [[تفكير|تّفكير]] ؤلا ب ل[[حدس]].
* كيفاش كانحصلو على معارف جديدة، على ساس د لمعرفة لي ديجا عندنا، ب ستيعمال لقواعد د [[لوجيك|لّوجيك]]:
** [[ستيقرا|سّتيقرا]] (ب [[نݣليزية|نّݣليزية]] '''induction'''): ب تعميم لمعرفة لحسية ديالنا ب أمتيلا ديال حوايج، ل معرفة عامة ؤ متجردة. متلاً تجبد لفيكرة د [[قانون د لجادبية|لقانون د لجادبية]] من أمتيلا ديال حوايج كيطيحو ل لرض يلا رميتيهوم.
** [[ستينتاج|سّتينتاج]] (ب [[نݣليزية|نّݣليزية]] '''deduction'''): تجبد حالة خاصة من شي قاعدة عامة، متلاً "كل بنادم فاني" + "سقراط بنادم"، إدن "سقراط فاني".
* كيفاش نعرفو واش لقواعد د لوجيك براسهوم صحاح ؤ بلي نقدرو نخدّموهوم باش نجبدو معارف جديدة؟
* واش لمعرفة د بنادم عندها حدود (حوايج لي ماعمّرنا نعروفوهوم)؟ شنو هوما لحدود د لفلسفة، ؤ شنو لقيمة ديالها ف لحياة د بنادم؟

== مصادر ==
{{عيون}}

== لمزاود ==
* [https://standardebooks.org/ebooks/bertrand-russell/the-problems-of-philosophy لكتاب كامل (تيكست) ب نّݣليزية]
* [https://librivox.org/search?title=The+Problems+of+Philosophy&author=Russell&reader=&keywords=&genre_id=0&status=all&project_type=either&recorded_language=&sort_order=catalog_date&search_page=1&search_form=advanced لكتاب كامل مهضور]

{{ضبط مخازني}}
{{زريعة}}

[[تصنيف:كتاب د 1912]]
[[تصنيف:كتوبا د بيرتراند راسل]]
[[تصنيف:مقالات فيها مصدر و 3000 بايت]]
[[تصنيف:كتاب ب نݣليزية]]
لپروبليمات د لفلسفة هوّا كتاب ديال لفيلسوف ؤ لماطيماتيسيان لبريطاني بيرطراند راسل، ألّفو ف 1912، لي حاول فيه يعرض پروبليمات أساسية لي مطروحة ف لفلسفة، لي كاتعلّق ب نّضرية د لمعرفة ؤ لإيپيستيمولوجيا. لكتاب كيجبد بزاف د لحلول لفلسافية لي قتارحو فلاسفة ؤ عولاما بحال أفلاطون، أرسطو، إيمانويل كانط، روني ديكارط، ديڤيد هيوم، ؤ غيرهوم ؤ كيناقشهوم. ؤ هوّا مقسّم ل 15 مقالة مرتابطة بيناتها بشكل تسلسلي.

 لمواضيع د لكتاب 
من بين لمسايل لي كيطرح لكتاب كاين:
 كيفاش كانعرفو شنو لي حقيقي ؤ لي ماشي حقيقي، ؤ كيفاش نتبتو بلي لعالم لخرجاني موجود ؤ ماشي غير ف لخيال ديالنا؟ واش نقدرو نتيقو بلي أي حاجة كانعيشوها كاتوقع بصّح؟ هاد لمسوالات كيطرحوهوم بعض نّاس غير ب ضّحك، ولاكين راسل كيعطي تحليل لي كيبين بلي هاد لپروبليم ماشي غير حالة فتيراضية، ؤ بلي نقدرو نستعملوه باش نفهمو تّجربة ديالنا د لعالم بشكل أعمق.
 تّصنيف ديال نواع لمعرفة:
 لمعرفة ب لقرب: هيّا لمعرفة د لحوايج ب لحواس لخمسة (شّوفان، سّماع، لقيسان، دّوقان، ؤ شّمان).
 لمعرفة ب لوصف: هيّا لمعرفة د لحوايج لي ماعندناش ليها أكصي نيشان، بحال ستونات لي ماشي حدانا ؤ ماعمّرنا خبرناها، ؤ ناس لي ماعمّرنا نتلاقاو بيهوم (بحال شّخصيات تّاريخية)، ؤ لي كانعرفوها غير ب لوصف لمهضور ؤلا لمكتوب لي وصلنا عليها.
 لمعرفة ب لعقل: هيّا لمعرفة ديال حقايق لي كانوصلو ليها ب لعقل ؤ تّفكير ؤلا ب لحدس.
 كيفاش كانحصلو على معارف جديدة، على ساس د لمعرفة لي ديجا عندنا، ب ستيعمال لقواعد د لّوجيك:
 سّتيقرا (ب نّݣليزية induction): ب تعميم لمعرفة لحسية ديالنا ب أمتيلا ديال حوايج، ل معرفة عامة ؤ متجردة. متلاً تجبد لفيكرة د لقانون د لجادبية من أمتيلا ديال حوايج كيطيحو ل لرض يلا رميتيهوم.
 سّتينتاج (ب نّݣليزية deduction): تجبد حالة خاصة من شي قاعدة عامة، متلاً "كل بنادم فاني" + "سقراط بنادم"، إدن "سقراط فاني".
 كيفاش نعرفو واش لقواعد د لوجيك براسهوم صحاح ؤ بلي نقدرو نخدّموهوم باش نجبدو معارف جديدة؟
 واش لمعرفة د بنادم عندها حدود (حوايج لي ماعمّرنا نعروفوهوم)؟ شنو هوما لحدود د لفلسفة، ؤ شنو لقيمة ديالها ف لحياة د بنادم؟

 مصادر 

 لمزاود 
 لكتاب كامل (تيكست) ب نّݣليزية
 لكتاب كامل مهضور

تصنيف:كتاب د 1912
تصنيف:كتوبا د بيرتراند راسل
تصنيف:مقالات فيها مصدر و 3000 بايت
تصنيف:كتاب ب نݣليزية